CELEX: 62014TN0521
Language: bg
Date: 2014-07-04 00:00:00
Title: Дело T-521/14: Жалба, подадена на 4 юли 2014 г. — Швеция/Комисия

1.12.2014   
            
            
               BG
            
            
               Официален вестник на Европейския съюз
            
            
               C 431/28
            
         Жалба, подадена на 4 юли 2014 г. — Швеция/Комисия
   (Дело T-521/14)
   (2014/C 431/50)
   Език на производството: шведски
   
      Страни
   
   
      Жалбоподател: Кралство Швеция (представители: A. Falk и K. Sparrman)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да обяви, че като не е приела делегирани актове за установяване на научни критерии за определянето на свойствата, нарушаващи функциите на ендокринната система, Комисията е нарушила член 5, параграф 3 oт Регламент (ЕС) № 528/2012 на Европейския парламент и на Съвета от 22 май 2012 относно предоставянето на пазара и употребата на биоциди;
            
         
               —
            
            
               да осъди Комисията да плати съдебните разноски.
            
         
      Правни основания и основни доводи
   
   Съгласно член 5, параграф 3 от Регламента за биоцидите (1), Комисията следва да приеме делегирани актове за установяване на научни критерии за определянето на свойствата, нарушаващи функциите на ендокринната система най-късно до 13 декември 2013 г. Жалбоподателят излага, че като не е приела такива делегирани актове Комисията не е изпълнила установеното си в закона задължение да вземе такива мерки. Жалбоподателят е поискал от Комисията да приеме делегирани актове в съответствие с член 5, параграф 3 от Регламента за биоцидите, но според жалбоподателя в отговора на Комисията не е била изразена конкретна позиция във връзка с искането по смисъла на член 265, параграф 2 ДФЕС. Жалбоподателят твърди освен това, че към момента на подаване на жалбата Комисията не е приела никакви мерки за преустановяване на твърдяното бездействие. Според жалбоподателя Комисията има основание за определяне на свойствата, нарушаващи функциите на ендокринната система и за прилагане на тези критерии, които съгласно втората и третата алинея на член 5, параграф 3 от Регламента за биоцидите следва да се прилагат до приемането от Комисията на делегираните актове, съдържащи критериите за веществата, водещи до нарушения във функциите на ендокринната система.
   
      (1)  Регламент (ЕС) № 528/2012 на Европейския парламент и на Съвета от 22 май 2012 година относно предоставянето на пазара и употребата на биоциди (OВ L 167, стp. 1).